text: Окръжният съд в Бургас екстрадира руснака Александър Баранов, който се разследва в Челябинск за крупни злоупотреби със средства от държавния бюджет на Руската федерация.
  Екстрадицията му е поискала от генералната прокуратура на Руската федерация, която е повдигнала обвинение срещу Баранов за измама в особено големи размери.
  "Представените от руските съдебни власти документи го уличават, че като директор и собственик на фирмата "Алт Енерго" той е източил 1 150 000 руски рубли от държавния бюджет", съобщиха от пресцентъра на бургаския съд.
  Баранов е източил парите чрез подправени документи, сочат представените по делото доказателства. За това престъпление руснакът може да получи до 10 години затвор.